Store snemængder og frostvejr i både natte- og dagtimer har gjort det umuligt at få banen klar til på søndag. - Det er rigtigt, rigtigt ærgerligt. Vi har spillet mange træningskampe og glædet os til at komme i gang, men forholdene er simpelthen ikke til fodbold. Banen er frosthård, og det ændrer sig næppe meget inden søndag, siger HB Køges sportsdirektør Per Rud til bold.dk. Hobro skulle på udebane have mødt FC Fyn, men heller ikke den kamp bliver til noget, da den fynske klub er gået konkurs, skriver nordjyske.dk. De to nordjyske 1. divisionshold har nu udsigt til at indlede foråret på hjemmebane skærtorsdag den 28. marts. Hjørring møder Viborg og Hobro tager imod HB Køge.

Opsummering:
Søndagens forårspremiere for FC Hjørring er aflyst. 1. divisionsholdet skulle have spillet mod HB Køge, men banen i Køge er bundfrossen.